open-index/open-wikipedia-markdown huggingface dataset:
Հաննա Մաթիլդա Վինգե

**Հաննա Մաթիլդա Վինգե** (ծննդյամբ՝ Տենգելին, , ), շվեդ նկարչուհի, գեղանկարիչ և տեքստիլ գեղանկարչության վարպետ։

## Կենսագրություն
Հաննան ծնվել է գեղարվեստական կռման վարպետ Յուհան Տիմոֆեուս Տենգելինի և նրա կնոջ՝ Աննա Մարի Գուլտմանի ընտանիքում։ 1859 թվականից սովորել է Յոհան Յուլիուս Ռինգդալի գեղարվեստի արվեստանոցում, 1864-1867 թվականներին՝ Շվեդիայի գեղարվեստի թագավորական ակադեմիայում, որտեղ նրա դաստիարակը եղել է ակադեմիայի պրոֆեսոր Յոհան Քրիստոֆֆեր Բոկլունդը։ Նա Ակադեմիայի առաջին կին ուսանողներից մեկն էր։ Մինչև 1864 թվականը ակադեմիա էին ընդունվում բացառապես տղամարդիկ։ 1867 թվականին Հաննան ամուսնացել է նկարիչ Մորտեն Էսկիլ Վինգեի հետ։ Ուսանել է Գերմանիայում և Իտալիայում։

Գեղանկարչության մեջ Տենգելին-Վինգի ստեղծագործության ուղղությունը ժանրային նկարչություն էր, նա պատկերել է մի քանի գեղեցիկ տեսարաններ շվեդական ժողովրդական կենցաղից։ Ստեղծել է շվեդական ծովախորշի ջրաներկով և մատիտով բնանկարների տպավորիչ հավաքածու։

Ի լրումն կերպարվեստի՝ Թենգելին Վինգեն նշանակալի ներդրում է ունեցել շվեդական տեքստիլի ազգային դիզայնի մեջ։ Նա խորանի հանդերձանքի դիզայներ էր, այդ թվում` 1882 թվականին ստեղծված շվեդական Լութերական եկեղեցու     Ուփսալայի մայր տաճարի համար։

1874 թվականին Թենգելին-Վինեն դարձավ «Արհեստավոր ընկերներ» *Handarbetets vänner* ասոցիացիայի համահիմնադիրը, և երկար տարիներ նրա գեղարվեստական ղեկավարն էր և  առաջատար ուժը։ Կազմակերպությունը խնդիր էր դրել վերականգնել և աջակցել ազգային տնայնագործական ավանդույթները տեքստիլ և տնայնագործական այլ արհեստների բնագավառում։ Ասոցիացիան ոչ միայն արհեստավորների միություն էր, այլև կանանց կազմակերպություն։ «Արհեստավոր ընկերներ»-ի մյուս համահիմնադիրները շվեդ կանանց իրավունքների ակտիվիստներ Սոֆի Ադլերսպարեն ու Մոլլի Ռոթլիբն էին։

Հաննա Մաթիլդա Տենգելին Վինգի ստեղծագործությունները ցուցադրվում են Շվեդիայի ազգային թանգարանում, Հյուսիսային երկրների թանգարանում, Նորչյոպինգի թանգարանում և Լինչոպինգի Օստերյոտլանդյան թանգարանում։

## Պատկերասրահ

## Ծանոթագրություններ

## Արտաքին հղումներ
*Hemslöjdsrörelsen
*Lexikonettamanda.se:Hanna Mathilda Winge-Tengelin

Կատեգորիա:Շվեդ կին արվեստագետներ
Կատեգորիա:Շվեդ նկարչուհիներ
Կատեգորիա:Շվեդ ֆեմինիստներ
Սառա Աշուրբեկլի

**Սառա Բալաբեկ ղիզի Աշուրբեկլի** (, ), ադրբեջանական գիտնական, պատմաբան և արևելագետ; Պատմական գիտությունների դոկտոր (1966), Ադրբեջանի գիտության վաստակավոր գործիչ (1982), Ադրբեջանական ԽՍՀ պետական մրցանակի դափնեկիր (1986):

## Կենսագրություն
thumb|Սառա Աշուրբեկլին մանկության տարիներին|alt=|left|270x270px
Սառա Աշուրբեկլին ծնվել է 1906 թվականի հունվարի 27-ին Բաքվում։ 1925 թվականին ավարտել է Ստամբուլի Սուրբ Ժաննա դ'Արկի անվան ֆրանսիական քոլեջը։ 1930 թվականին ավարտել է Բաքվի պետական համալսարանի արևելագիտության ֆակուլտետը։ Ավարտել է 1941 թվականին Ադրբեջանի պետական մանկավարժական համալսարանի օտար լեզուների ֆակուլտետը, ինչպես նաև Ադրբեջանի արվեստի դպրոցը (1941)։ Բարձրագույն կրթությունն ավարտելուց հետո նա աշխատել է որպես ավագ դասախոս Ադրբեջանի պետական համալսարանում և որպես դեկան ՝Ադրբեջանի պետական մանկավարժական համալսարանում։ Նա բարձրագույն դպրոցներում դասավանդել է Ադրբեջանի պատմության, արևմտյան և արևելյան մշակույթների մասին։

Նա ոչ միայն Մերձավորև և Միջին Արևելքի ժողովուրդների պատմության հետազոտող էր, այլև նկարիչ և երաժիշտ։ Սառա խանումը աշխատել է նաև դրամատիկական թատրոնում որպես նկարիչ և դեկորատոր։ Նա 15 տարի դասավանդել է օտար լեզուները Կոնսերվատորիայում ՝Ուզեիր Հաջիբեկովի հրավերով։ 1946 թվականին ընտրվել է Ադրբեջանի նկարիչների միության անդամ։ Սառա Աշուրբեկլին ավելի ուշ աշխատել է որպես միջնադարյան պատմության ամբիոնի վարիչ ՝Ադրբեջանի պատմության թանգարանում, ավագ գիտաշխատող ՝Ադրբեջանի Գիտությունների ազգային ակադեմիայի արևելագիտության ինստիտուտում, ինչպես նաև Պատմության ինստիտուտի ավագ գիտաշխատող։ 1993 թվականից մինչև կյանքի վերջը ՝Ակադեմիայի Հնագիտության և ազգագրության ինստիտուտի առաջատար գիտաշխատող։

Գիտնականը մահացել է 2001 թվականի հուլիսի 17-ին Բաքվում, 95 տարեկան հասակում։

## Ծանոթագրություններ

Կատեգորիա:Ադրբեջանի ԳԱԱ ակադեմիկոսներ
Կատեգորիա:Ադրբեջանցի պատմաբաններ
Կատեգորիա:Ադրբեջանցի արևելագետներ
Կատեգորիա:20-րդ դարի պատմաբաններ
Կատեգորիա:Բաքվի պետական համալսարանի շրջանավարտներ
Կատեգորիա:Պատմական գիտությունների դոկտորներ
Կատեգորիա:Խորհրդային պատմաբաններ
Կատեգորիա:Ադրբեջանցի գիտնականներ
Մեծ Թանքուկ

thumb|300px|Մեծ և Փոքր Թանկուկ, Նոր Շոտլանդիա
thumb|Լաստանավ Ուիլյամ Ջի Էրնստը՝ Մեծ Թանքուկ կղզուց ուղևորներ տեղափոխելուց հետո, լքում է Չեսթեր նահանգը:|alt=
**Մեծ Թանքուկ** կղզի, Նոր Շոտլանդիայի ամենամեծ կղզին։ Երկարությունը մոտավորապես 4 կմ (2,5 մղոն) (հյուսիսից հարավ) 1,6 կմ (0,99 մղոն) ձևավորելով մոտավորապես «C» ձև։ Կղզու տարածքը 550 հա է (2.2 կմ 2) և ունի քարքարոտ ափեր՝ բաց դաշտերով, որոնք զուգորդվում են լճակներով, բնակելի տարածքներով և ձկնաբուծարաններով։ Այն առանձնացված է մոտակայքում գտնվող Փոքր Թանկուկ կղզուց՝ դեպի արևելք 1 կմ (0.62 մղոն) լայն նեղուցով, որը կոչվում է «Չոփս»։  Մեծ Թանքուկ կղզին Ասպոտոգան թերակղզու Սենդի գագաթից գտնվում է մոտ 4 կմ հեռավորության վրա։ Վայրի բնության պոպուլյացիաները սահմանափակվում են եղնիկների, մուսկրատների, օձերի ու թռչունների մեծ բազմազանությամբ։

Մեծ Թանքուկ համայնքը միակն է, որը գտնվում է Մեծ Թանքուկ կղզում։

Ամռանը շուրջ 200 բնակչություն ունի, իսկ ձմռանը՝ 120: Այնտեղ կա մեկ սենյականոց դպրոց, որը մատակարարում է նաև Փոքր Թանքուկ կղզու բնակիչներին։ Ավագ դպրոցի աշակերտները պետք է տեղափոխվեն Նոր Շոտլանդիայի մայրցամաքային Չեստեր քաղաք։

Կղզին, ժամանակին ամառային ձկնորսական տարածք էր տեղացի ժողովուրդների համար։ «Թանքուկ» բառը թարգմանվում է «բաց ծովի առջև» արտահայտությամբ։ Կղզին հետագայում բնակեցվել է գերմանացի ներգաղթյալների կողմից։

Բնակիչները հիմնականում իրենց ապրուստը ապահովում են ձկնորսության կամ լաստանավային ծառայության միջոցով։ Կղզուց և նրա սահմաններից դուրս գործում են մի քանի փոքր մասնագիտական և գեղարվեստական ձեռնարկություններ։ Վիլյամ Ջի Էրնեստը ուղևորատար միակ լաստանավ է, որը շահագործվում է մարզային տրանսպորտային ցանցի կողմից։ Արտակարգ իրավիճակների դեպքում, օգնությունը տրամադրվում է Մեծ Թանքուկ կղզու արտակարգ իրավիճակների արձագանքման ասոցիացիայի (BTIERA) կողմից։
*

## Արտաքին հղումներ
* www.tancookislandtourism.ca - Primary Website
* Website
* Big Tancook Island Elementary School

Կատեգորիա:Կղզիներ այբբենական կարգով
Կատեգորիա:Հյուսիսատլանդյան օվկիանոսի կղզիներ
Կատեգորիա:Մահոնե ծոցի կղզիներ
Մատթեոս առաքյալի հրավերը

**«Մատթեոս առաքյալի հրավերը»** (), Կարավաջոյի նկարներից՝ նկարված 1599 թվականին՝ Սան Լուիջի դե Ֆրանչեզի եկեղեցու մատուռի համար։

## Ստեղծման պատմություն
Ըստ հարուստ շինարարության կապալառու Մատթեո Կանտարելիի կտակի՝ մատուռը՝ ի պատիվ Մատթեոս առաքյալի, Ֆրանսիայի Սան Լուիջի դե Ֆրանչեզի եկեղեցում պետք է Ֆրեսկո որմնանկարներ դրվեին։ Որմնանկարների թեման և դրանց քանակը գրված էր կտակում։ 1593 թվականին այդ աշխատանքների պայմանագիրը ստորագրվել է հայտնի հռոմեական նկարիչ Չեզարի Դ'Արփինոյի (Cavalier d' Arpino)՝ Կարավաջոյի նախկին տիրոջ և մրցակցի հետ։ Սակայն շատ հայտնի Դ'Արփինոն, թաղված  այլ պատվերների մեջ, մինչև 1599-ը միայն որմնանկարներն է անում։ Մտավախություն կար, որ հոբելյանական տարվան եկեղեցու ձևավորումն այդպես էլ պատրաստ չի լինի, և հաշվի առնելով Ֆրանսիայի դեսպան Ֆիլիպ դե Բետյունի դժգոհությունը՝ հիմնադրամը տնօրինողը խզել է պայմանագիրը Դ'Արփինոյի հետ և դիմել Կարավաջոյին։ Սա նկարչի առաջին աշխատանքն էր, որը նախատեսված էր ոչ թե մասնավոր հաճախորդների, այլ հանրության համար։ Կարավաջոն հրաժարվել է որմնանկարն նկարելուց և մեծ կտավների վրա է պատկերել։ Սուրբ Ծննդյան նախօրեին «Մատթեոս առաքյալի հրավերը» կտավը Նավիչելի պալատից է բերվել  եկեղեցի, որտեղ այդ ժամանակ գտնվում էր նկարչի արվեստանոցը։ Կարավաջոյի այս աշխատանքը համարվում է այն առավել կարևոր և հազվադեպ հանդիպող նկարներից մեկը, որի սյուժեն ավետարանական պատմություն  էր Մատթեոսին հրավիրելու մասին։

## Սյուժե
մինի|344x344փքս|Միքելանջելո «Ադամի արարումը»
Ըստ Ավետարանի, Հիսուսը տեսնում է Լևիին՝ (Մատթեոս) Կափառնայումի դարպասների մոտ  և կանչում է նրան առաքելական ծառայության։   
Կարավաջոն սյուժեն մեկնաբանել է ժամանակակից մոտեցմամբ։ Սեղանի մի հատվածում՝ ստվերի մեջ, մաքսավոր Լևինը հաշվում է օրվա եկամուտը, նրան օգնում է ակնոցավոր ծերունին։ Պահակները, զինված երիտասարդները՝ հագնված վերջին նորաձևության ոճով, շրջված են դեպի նոր ժամանողները։ Մաքսավորի հագուստը վկայում է նրա կարգավիճակի մասին։ Բոլոր ներկաներից միայն Լևին է հասկացել, թե ով է կանգնած նրա առջև։

Լույսի հոսքը ընկնում է այն կողմից, որտեղ Հիսուսը և Պետրոս առաքյալը կանգնած են, և խավարը ցրվում է։ Այն խորհրդանշում է հավատքի լույսը, որ ներխուժեց  Լևիի ունայն, փառամոլ աշխարհ։ Նրա ուղղությունը հանիդատեսին ուղղորդում է տեսարանը դիտել ձախից աջ։ Հիսուսը կանգնած է Պետրոսի հետևում, միայն գլուխը և ձեռքն են ընդգծված երևում։ Հիսուսը հայտնվում է ընդամենը մի պահ, նրա մերկ ոտքերը շրջվում են դեպի ելքը։ Կարավաջոն երեք անգամ կրկնել է ձգված ձեռքի ժեստը, հետազոտողները դա նմանեցնում են Սիքստինյան կապելլայում գտնվող Միքելանջելոյի «Ադամի արարումը» որմնանկարի հետ։

Ի տարբերություն նմանտիպ ստեղծագործությունների՝ Կարավաջոյի պատկերազարդ լեզուն պարզ էր և աննախատեսելի հանդիսատեսի համար, և հենց դա է մեծ ժողովրդականություն առաջացրել նրա կտավներում։

## Ծանոթագրություններ

## Գրականություն
* 
* 
* 
* 

Կատեգորիա:1599 նկարներ
Կատեգորիա:Կարավաջոյի նկարներ
Կատեգորիա:Նոր Կտակարանի սյուժեով նկարներ
Ռիչարդ Փաքլեպպա

**Ռիչարդ Փաքլեպպա** (), նամիբիացի սցենրիստ, կինոռեժիսոր և պրոդյուսեր։

## Կյանք
Ծնվել է 1961 թվականին Նամիբիայում։ Փիլիսոփայություն և թատրոն է ուսումնասիրել Մյունխենում, իսկ Քեյպթաունի համալսարանում ստացել է աֆրիկագիտության դոկտորի աստիճան։  1990 թվականից ի վեր Հարավային Աֆրիկայի տարածքում նկարահանել ու թողարկել  է վավերագրական և գեղարվեստական կինոնկարներ։ Ներկայումս բնակվում է Հարավաֆրիկյան Հանրապետությունում։

## Ֆիլմագրություն
* *Ամենաուժեղ սիրտը*, 2005
* *Անգոլա. Քեզ կարոտում է մեկն, ով քեզ սիրում է*, 2006
* *Անձրևի համը*, 2012
* *Մարմնախաղ,* 2013
* *Արահետներ դեպի ազատություն*, 2014
* *Մեռնել ոսկու համար*, 2018

## Հոդվածներ
* «40,000 աշխատավորի վիճակը Նամիբիայում», Հարավաֆրիկյան աշխատավորական տեղեկագիր, հատոր՝ 13, No. 6, 1988, էջ.15-23

## Ծանոթագրություններ

## Արտաքին հղումներ
* 

Կատեգորիա:1961 ծնունդներ
Կատեգորիա:Ապրող անձինք
Կատեգորիա:Նամիբիացի կինոռեժիսորներ
Տավուշի շրջանի հոգևոր կենտրոնների ցանկ

Ստորև ներկայացվում է Տավուշի շրջանի վանական համալիրների, եկեղեցիների և մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սիսիան համայնքի հոգևոր կենտրոնների ցանկ
* Ստեփանավանի շրջանի հոգևոր կենտրոնների ցանկ
* Գորիս համայնքի հոգևոր կենտրոնների ցանկ
* Մեղրի համայնքի հոգևոր կենտրոնների ցանկ
* Թալինի շրջանի հոգևոր կենտրոնների ցանկ
* Տաշիրի շրջանի հոգևոր կենտրոնների ցանկ
* Թումանյանի շրջանի հոգևոր կենտրոնների ցանկ
* Մարալիկի շրջանի հոգևոր կենտրոնների ցանկ
* Նոյեմբերյանի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Վալերի Դենիսով

**Վալերի Դենիսով** (, ), ռուս դիվանագետ, կորեագետ։

## Կենսագրություն
1970 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտի միջազգային հարաբերությունների ֆակուլտետի կորեական բաժանմունքը և 1983 թվականին ԽՍՀՄ արտաքին գործերի նախարարության դիվանագիտական ակադեմիան։ 1970 թվականից զբաղվում է դիվանագիտական գործուեությամբ։ Դիվանագիտական գիտությունների  թեկնածու, պատմական գիտությունների դոկտոր, Ռուսաստանի հումանիտար գիտությունների ակադեմիայի ակադեմիկոս։

* 1970-1974, 1977-1981 և 1983-1987 թվականներին Հյուսիսային Կորեայում եղել է ԽՍՀՄ դեսպանության աշխատակից։
* 1992-1994 թվականներին Հյուսիսային Կորեայում եղել է Ռուսաստանի Դաշնության դեսպանության աշխատակից։
* 1994 թվականից մինչև 1996 թվականը Ռուսաստանի Դաշնության արտաքին գործերի նախարարության Ասիայի առաջին դեպարտամենտի տնօրենի տեղակալ։
* 1996 թվականի օգոստոսի 12-ից մինչև 2001 թվականի հուլիսի 9-ը եղել է Հյուսիսային Կորեայում Ռուսաստանի Դաշնության արտակարգ և լիազոր դեսպան։
* 2001 թվականիցմ մինչև 2002 թվականը եղել է Ռուսաստանի Դաշնության արտաքին գործերի նախարարության հատուկ հանձնարարությունների գծով դեսպանի պաշտոնը
* Տարբեր տարիների Ռուսաստանի Դաշնության արտաքին գործերի նախարարության դիվանագիտական ակադեմիայում, Մոսկվայի պետական համալսարանում, Մոսկվայի պետական լեզվաբանական համալսարանում կատարել է մանկավարժական և գիտական աշխատանք։ 2002 թվականին դարձել է Ռուսաստանի Դաշնության արտաքին գործերի նախարարության Մոսկվայի միջազգային հարաբերությունների պետական ինստիտուտի արևելագիտության ամբիոնի պրոֆեսոր, Շանհայի համագործակցության ընկերության և Արևելյան Ասիայի հետազոտությունների կենտրոնի գլխավոր գիտական աշխատող է։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1991 թվականի մարտի 25)
* 1-ին դասի արտակարգ և լիազոր դեսպանորդ (1996 թվականի օգոստոսի 16)
* Արտակարգ և լիազոր դեսպան (2000 թվականի հունիսի 9)

## Ծանոթագրություններ

## Արտաքին հղումներ
* Профиль на сайте Российской ассоциации университетского корееведения
* Профиль на сайте МГИМО

Կատեգորիա:Դիվանագետներ այբբենական կարգով
Կատեգորիա:Իրավաբանական գիտությունների թեկնածուներ
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Մոսկվայի պետական համալսարանի դասախոսներ
Կատեգորիա:Պատմական գիտությունների դոկտորներ
Կատեգորիա:Ռուս դիվանագետներ
Ջոն Գուդենաֆ

**Ջոն Բանիսթեր Գուդենաֆ** (, ), ամերիկացի գիտնական, ֆիզիկայի և նյութագիտության մասնագետ։ Նա լիթիում-իոնային մարտկոցում, որպես կատոդ, առաջարկել է լիթիումի կոբալտիտ (Li*x*CoO2)։ Մի շարք հեղինակավոր մրցանակների դափնեկիր է։ 2012 թվականից՝ ԱՄՆ գիտությունների ազգային ակադեմիայի անդամ, 1992 թվականից՝ Ֆրանսիայի գիտությունների ակադեմիայի և 2012 թվականից՝ Լոնդոնի թագավորական ընկերության՝ օտարերկրյա անդամ։

## Գործունեություն
1944 թվականին գերազանցությամբ ավարտել է Եյլի համալսարանը, որից հետո որոշ ժամանակ ծառայել է ԱՄՆ բանակում։ Զորացրվելով՝ 1947 թվականին Չիկագոյի համալսարանում պաշտպանել է ֆիզիկայի վերաբերյալ իր թեզը (գիտական կոնսուլտանտ՝ Քլարենս Զեներ)։

Վերջին տարիներին աշխատել է մարտկոցի նոր տեսակի վրա, որտեղ մետաղը վերածվում է ապակու։ Գուդենաֆի կարծիքով՝ որոշ գիտնականներ բնութագրվում են ուշ հասունությամբ, և ամենից կարևոր գիտական նվաճումները նրանց են գալիս ծերության շրջանում։

Լիթիում-իոնային մարտկոցների աշխատանքներին մասնակցելու համար Գուդենաֆը 2019 թվականին արժանացել է Քիմիայի Նոբելյան մրցանակի (Սթենլի Ուիթինգհեմի և Ակիրա Յոշինայի հետ)։ Նա դարձել է մրցանակի ամենածեր դափնեկիրը․ մրցանակի պարգևատրման պահին նա եղել է 97 տարեկան։

Մահացել է 2023 թվականի հունիսի 25-ին՝ կյանքի 101-րդ տարում։

## Մրցանակներ
* Հարյուրամյակի մրցանակ (1975)
* Ճապոնիայի մրցանակ (2001)
* Էնրիկո Ֆերմիի մրցանակ (2009)
* ԱՄՆ ազգային գիտական մեդալ (2011)
* Չառլզ Սթարք Դրեյփերի մրցանակ (2014)
* Տրանսպորտային այլընտրանքային վառելիքի նորարարության մրցանակ (2015)
* «Welch Award in Chemistry» (2017)
* Բենջամին Ֆրանկլինի մեդալ (2018)
* Կոպլիի մեդալ (2019)
* Քիմիայի Նոբելյան մրցանակ (2019)

## Ծանոթագրություններ

Կատեգորիա:20-րդ դարի ֆիզիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Կատեգորիա:Ամերիկացի երկարակյացներ
Կատեգորիա:Ամերիկացի ճարտարագետներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի քիմիկոսներ
Կատեգորիա:Ամերիկացի ֆիզիկոսներ
Կատեգորիա:Գերմանացի գյուտարարներ
Կատեգորիա:Գերմանացի ռազմական գործիչներ
Կատեգորիա:Գերմանացի քիմիկոսներ
Կատեգորիա:Եյլի համալսարանի շրջանավարտներ
Կատեգորիա:Լոնդոնի թագավորական ընկերության անդամներ
Կատեգորիա:Լոնդոնի թագավորական միության արտասահմանյան անդամներ
Կատեգորիա:Կոպլիի մեդալակիրներ
Կատեգորիա:Նոբելյան մրցանակի դափնեկիրներ
Կատեգորիա:Չիկագոյի համալսարանի շրջանավարտներ
Կատեգորիա:Ֆրանսիայի գիտությունների ակադեմիայի անդամներ
Վալերի Կենյայկին

**Վալերի Կենյայկին** (, ), ռուս դիվանագետ։

## Կենսագրություն
1970 թվականին ավարտել է Մոսկվայի Լոմոնոսովի անվան պետական համալսարանի Արևելյան լեզուների ինստիտուտը, 1984 թվականին՝ ԽՍՀՄ արտաքին գործերի նախարարության դիվանագիտական ակադեմիան։ 1970 թվականին սկսել է զբաղվել դիվանագիտական գործունեությամբ։ Տիրապետում է անգլերեն, ֆրանսերեն, բամանա և իտալերեն լեզուներին։

Մալիի, Բելգիայի և Իտալիայի ԽՍՀՄ դեսպանություններում և ԽՍՀՄ արտաքին գործերի նախարարության կենտրոնական համակարգում զբաղեցրել է տարբեր պաշտոններ։

* 1989-1990 թվականներին՝ Իտալիայում ԽՍՀՄ դեսպանության խորհրդական-դեսպանորդ և Սան Մարինոյում ԽՍՀՄ գլխավոր կոնսուլ։
* 1990 թվականից մինչև 1991 թվականը ԽՍՀՄ արտաքին գործերի նախարարության եվրոպական առաջին վարչության պետի տեղակալ։
* 1991 թվականից մինչև 1994 թվականը եղել է Ռուսաստանի Դաշնության արտաքին գործերի նախարարության կադրային ծառայության պետ։
* 1994 թվականից մինչև 1997 թվականը Սան Մարինոյում և Իտալիայում Ռուսաստանի Դաշնության արտակարգ և լիազոր դեսպան։
* 1997 թվականից մինչև 2002 թվականը եղել է Ռումինիայում Ռուսաստանի Դաշնության արտակարգ և լիազոր դեսպան։
* 2002 թվականի հուլիսից մինչև 2004 թվականի սեպտեմբերը եղել է Ռուսաստանի Դաշնության արտաքին գործերի նախարարության լեզվաբանական ապահովության դեպարտամենտի տնօրեն։
* 2004 թվականի սեպտեմբերից մինչև 2006 թվականի մարտը եղել է Ռուսաստանի Դաշնության արտաքին գործերի նախարարության հատուկ հանձնարարության դեսպան, ինչպես նաև Ռուսաստանից վրաց-օսեթյան ընդհարման կարգավորման խառը վերահսկիչ հանձնաժովողի փոխնախագահ։

## Անձնական կյանք
Ամուսնացած է, ունի մեկ որդի։

## Դիվանագիտական աստիճան
* Արտակարգ և լիազոր դեսպան (1993 թվականի ապրիլի 30)

## Ծանոթագրություններ

## Արտաքին հղումներ
* Биография на сайте biografija.ru

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Անդրեյ Կելին

**Անդրեյ Կելին** (, ), ռուս դիվանագետ։

## Կենսագրություն
1979 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտի միջազգային լրագրության ֆակուլտետը։ 1979 թվականին սկսել է զբաղվել դիվանագիտական գործուեությամբ։ Տիրապետում է ֆրանսերեն, հոլանդերեն և անգլերեն լեզուներին։

* 1979-1983 թվականներ՝ Նիդեռլանդներում ԽՍՀՄ դեսպանության աշխատակից։
* 1990-ից մինչև 1995 թվականը եղել է Բելգիայում ԽՍՀՄ, իսկ 1991 թվականից՝ Ռուսաստանի դեսպանության աշխատակից։
* 1998 թվականից մինչև 2003 թվականը Բրյուսելում եղել է Ռուսաստանի Դաշնության դեսպանության խորհրդական։
* 2003 թվականից մինչև 2005 թվականը զբաղեցրել է Ռուսաստանի Դաշնության արտաքին գործերի նախարարության եվրոպական համագործակցության դեպարտամենտի տնօրենի տեղակալի պաշտոնը։
* 2005 թվականի սեպտեմբերից մինչև 2011 թվականը եղել է Ռուսաստանի Դաշնության արտաքին գործերի նախարարության ԱՊՀ երկրների չորրորդ դեպարտամենտի տնօրեն։
* 2011 թվականի հունիսի 7-ից մինչև 2015 թվականի օգոստոսի 5-ը Վիեննայում ԵԱՏՄ-ի Ռուսաստանի մշտական ներկայացուցիչ։
* 2015 թվականի սեպտեմբերի 21-ից  Ռուսաստանի Դաշնության արտաքին գործերի նախարարության Համաեվրոպական համագործակցության դեպարտամենտի տնօրենն է։

Ռուսաստանի Դաշնության արտաքին գործերի նախարարության կոլեգիայի անդամ է։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2001 թվականի հունիսի 27)
* 1-ին դասի արտակարգ և լիազոր դեսպանորդ (2007 թվականի հուլիսի 18)
* Արտակարգ և լիազոր դեսպան (2012 թվականի նոյեմբերի 14)

## Ծանոթագրություններ

## Արտաքին հղումներ
* Биография на сайте МИД России
*Интервью послом А. В. Келиным

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Պատվո շքանշանի ասպետներ (Ռուսաստան)
Կատեգորիա:Ռուս դիվանագետներ
Օլեգ Ուտգոֆ

**Օլեգ Վլադիմիրի Ուտգոֆ** (, ավելի հայտնի է որպես Ալեք Ուտգոֆ (), ), ուկրաինացի-բրիտանացի դերասան։

Խաղացել է Ալեքսեյի դերը «Տարօրինակ դեպքեր» սերիալի երրորդ սեզոնում։ Նրա այլ դերերից են Ալեքսանդր Բորովսկին «Ջեք Ռայան։ Քաոսի տեսություն» ֆիլմում (2014), Դմիտրին` «Մորդեկայ» (2015) և Ալեքսեյը Սան Անդրեաս ֆիլմերում (2015)։

## Կենսագրություն
Օլեգ Ուտգոֆը ծնվել է Կիևում, Ուկրաինա։ Մայրը դիրիժոր Ռոզա Ուտգոֆն է, հայրը` Ուկրաինայի վաստակավոր վիրաբույժ Վլադիմիր Ուտգոֆը։ 1997 թվականին 11 տարեկան հասակում նա տեղափոխվել է Լոնդոն, Անգլիա։ Նրա եղբայր Ալանը ֆինանսիստ է, իսկ ծնողները դեռևս ապրում են Կիևում։ Էթնիկ Ուտգոֆը կիսով չափ ռուս է և կիսով չափ օս։ Կրթությունը ստացել Է Լոնդոնի դրամատիկական արվեստի կենտրոնում ()։ Նա ազատ խոսում է ռուսերեն, ուկրաիներեն և անգլերեն։

## Ֆիլմագրություն
**Ֆիլմեր** 

**Հեռուստասերիալներ**

## Ծանոթագրություններ

Կատեգորիա:Բրիտանացի դերասաններ
Կատեգորիա:Հեռուստատեսային դերասաններ
Կատեգորիա:Ուկրաինացի դերասաններ
Ալեքսանդր Զոլոտով

**Ալեքսանդր Զոլոտով** (, ), ռուս դիվանագետ։

## Կենսագրություն
Ալեքսանդր Զոլոտովը ծնվել է 1959 թվականի սեպտեմբերի 17-ին՝ Օլգա Վասիլևնա Զոլոտովայի և Յուրի Միխայլովիչ Զոլոտովի ընտանիքում։ Հայրը եղել է դիվանագետ, ԽՍՀՄ արտակարգ և լիազոր դեսպանը Մալիում։

1982 թվականին ավարտել է Մոսկվայի միջազգային հարաբերությունների պետական ինստիտուտը։ 1982 թվականին սկսել է զբաղվել դիվանագիտական գործունեությամբ։

* 2000-2006 թվականներ՝ Ալժիրում Ռուսաստանի Դաշնության դեսպանության խորհրդական-դեսպանորդ։
* 2006 թվականից մինչև 2008 թվականը Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի բաժանմունքի պետ։
* 2008-ից մինչև 2011 թվականը զբաղեցրել է Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի տնօրենի տեղակալի պաշտոնը։
* 2011 թվականի նոյեմբերի 15-ից մինչև 2017 թվականի հուլիսի 10-ը եղել է Ալժիրում Ռուսաստանի Դաշնության արտակարգ և լիազոր դեսպան։

## Անձնական կյանք
Ամուսնացած է, ունի երկու դուստր։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2006 թվականի հունիսի 18)
* 1-ին դասի արտակարգ և լիազոր դեսպանորդ (2014 թվականի դեկտեմբերի 16)

## Ծանոթագրություններ

## Արտաքին հղումներ
* Биография на сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Ռուս դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Անդրեյ Կովտուն

**Անդրեյ Կովտուն** (, ), ռուս դիվանագետ։

## Կենսագրություն
1986 թվականին ավարտել է Մոսկվայի միջազգային հարաբերությունների պետական ինստիտուտը։ 1986 թվականից զբաղվում է դիվանագիտական գործունեությամբ։

* 1986-1991 և 1992-1996 թվականներ՝ Հոշիմինում ԽՍՀՄ և Ռուսաստանի Դաշնության գլխավոր հյուպատոսության աշխատակից։
* 1996 թվականից մինչև 2000 թվականը եղել է Ռուսաստանի Դաշնության արտաքին գործերի նախարարության կենտրոնական համակարգի աշխատակից։
* 2000-2004 թվականներին եղել է Ավստրալիայում Ռուսաստանի Դաշնության խորհրդական-դեսպանորդ։
* 2005 թվականից մինչև 2008 թվականը եղել է Ռուսաստանի Դաշնության արտաքին գործերի նախարարության Հարավարևելյան Ասիայի պետությունների ասոցիացիայի երկրների դեպարտամենտի և համաասիական խնդիրների տնօրենի տեղակալ։
* 2008 թվականի հունիսից մինչև 2009 թվականի հուլիսը եղել է Ռուսաստանի Դաշնության արտաքին գործերի նախարարության Ասիա-Խաղաղօվկիանոսյան տարածաշրջանի երկրների դեպարտամենտի տնօրենի տեղակալ։
* 2009 թվականի հուլիսի 30-ից մինչև 2014 թվականի դեկտեմբերի 26-ը եղել է Վիետնամում Ռուսաստանի Դաշնության արտակարգ և լիազոր դեսպան։

## Դիվանագիտական աստիճան
* 1-ին դասի արտակարգ և լիազոր դեսպանորդ (2012 թվականի փետրվարի 10)

## Ծանոթագրություններ

## Արտաքին հղումներ
* Биография на сайте посольства России во Вьетнаме
* Биография на сайте МИД России

Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Սերգեյ Կոզլով

**Սերգեյ Կոզլով** (, ), ռուս դիվանագետ։

## Կենսագրություն
1978 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1995 թվականից զբաղվում է դիվանագիտական գործունեությամբ։

* 1997-2000 թվականներ՝ Եգիպտոսում Ռուսաստանի Դաշնության դեսպանության խորհրդական։
* 2002 թվականից մինչև 2005 թվականը եղել է Սաուդյան Արաբիայում Ռուսաստանի Դաշնության դեսպանության խորհրդական-դեսպանորդ։
* 2005 թվականից մինչև 2008 թվականը եղել է Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի բաժանմունքի վարիչ։
* 2008 թվականից մինչև 2010 թվականը Ռամալա քաղաքում Պաղեստինյան ազգային վարչության Ռուսաստանի Դաշնության ներկայացուցչության առաջնորդ։
* 2010 թվականի օգոստոսի 18-ից մինչև 2013 թվականի օգոստոսի 16-ը եղել է Եմենում Ռուսաստանի Դաշնության արտակարգ և լիազոր դեսպան։
* 2013 թվականից մինչև 2017 թվականը եղել է Ռուսաստանի Դաշնության արտաքին գործերի նախարարության Հյուսիսային Աֆրիկայի և Մերձավոր Արևելքի դեպարտամենտի տնօրենի տեղակալ։
* 2017 թվականի փետրվարի 20-ից դարձել է Սաուդյան Արաբիայում Ռուսաստանի Դաշնության արտակարգ և լիազոր դեսպան։
* 2017 թվականի փետրվարի 20-ից մինչև 2018 թվականի դեկտեմբերի 20-ը Ջիջա քաղաքում Իսլամական կոնֆերանս կազմակերպության Ռուսաստանի Դաշնության մշտական ներկայացուցիչն է համատեղությամբ։

## Անձնական կյանք
Ամուսնացած է, ունի երկու երեխա։

## Դիվանագիտական աստիճան
* 1-ին դասի արտակարգ և լիազոր դեսպանորդ (2012 թվականի փետրվարի 10)
* Արտակարգ և լիազոր դեսպան (2018 թվականի փետրվարի 10)

## Ծանոթագրություններ

## Արտաքին հղումներ
* Биография на сайте Посольства России в Йемене
* Биография на сайте МИД России

Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Կատեգորիա:Ռուս դիվանագետներ
Johnny B. Goode

**Johnny B. Goode**, 1958 թվականին ստեղծված ռոքնռոլ ժանրի երգ, որը գրվել և առաջին անգամ ձայնագրվել է Չաք Բերիի կողմից։ Երգը դարձել է գլխավոր հիթ՝ հասնելով *[[Billboard]] magazine Hot R&B Sides* հիթ-շքերթի երկրորդ հորիզոնականին և ''Hot 100'' հիթ-շքերթի ութերորդ հորիզոնականին։

*«Johnny B. Goode»*-ը համարվում է ամենահայտնի երգերից մեկը երաժշտության պատմության մեջ։ Համարվում է «ռոքնռոլի փառքի մասին առաջին ռոքնռոլ հիթը»։ Այն ձայնագրվել է բազմաթիվ այլ կատարողների կողմից և ստացել տարբեր մրցանակներ։ Երգը *[[Rolling Stone]]*-ի «բոլոր ժամանակների 500 մեծագույն երգերը» ցանկում զբաղեցրել է յոթերորդ հորիզոնականը։

## Պատմություն
1955 թվականին Բերիի կողմից գրված երգը պատմում է Նոր Օռլեանի շրջանի անգրագետ գյուղացու մասին, որը կիթառ է նվագում այնպես, «ասես զանգեր է հնչեցնում», և որը մի օր կարող է հայտնի դառնալ։ Բերին խոստովանել է, որ երգը մասամբ ինքնակենսագրական է և բնօրինակ բառերը նկարագրում են Ջոնիին՝ որպես «սևամորթ տղայի», բայց նա փոխել է բառերը,  որպեսզի այն հեռարձակվի ռադիոյով։ Բացի գյուղացու՝ լավ կիթառահար լինելուց, վերնագիրն ունի ինքնակենսագրական տարրեր, քանի որ Բերին ծնվել է *2520 Goode Avenue*-ում (Սենթ Լուիս)։ Երգի համար ոգեշնչման աղբյոր է եղել ոնի Ջոնսոնը, որ սովորական դաշնակահար էր Բերիի խմբում, սակայն հետագայում վերածվել է հիմնականում Բերիի մասին պատմող երգի։ Ջոնսոնը նվագել է Բերիի բազմաթիվ այլ ձայնագրությունների համար, սակայն այս երգի համար դաշնամուր նվագել է Լաֆայեթ Լիքը։

Երգի անվանումը բառախաղ է. *«Johnny B. Goode»*-ը կարծես սովորական անուն և ազգանուն է, սակայն անգլերենում հնչում է որպես «*Johnny be good»* («Ջոնի, բարի եղիր»)։

Երգը ձայնագրվել է «Վոյաջերի» ոսկե ձայնասկավառակի վրա։

«Johnny B. Goode» երգը կատարվել է «Հետ դեպի ապագա» ֆիլմում և ներկայում երբեմն ասոցացվում է հենց այդ ֆանտաստիկ ֆիլմի հետ։ Սյուժեի համաձայն՝ Չաք Բերին ոչ թե գրել է այդ երգը, այլ ընդամենը լսել է այն իր զարմիկ Մարվինից հեռախոսով։ 1955 թվականին նրա զարմիկը լսել է դա դպրոցական երեկոյի ժամանակ, որտեղ գլխավոր հերոսը՝ Մարտի Մաքֆլայը, որ եկել էր ապագայից, կատարում է այդ հիթը՝ այն իմանալով որպես Չաք Բերիի երգ (խաղարկվում է ժամանակային հանգույցի դասական պարադոքսը)։ Ֆիլմի լուսագրերում ՄաքՖլայը նշված է որպես երգի կատարող *Starlighters* խմբի հետ։

## Անձնակազմ
* Չաք Բերի – վոկալ, սոլո կիթառ
* Լաֆայետ Լիք – դաշնամուր
* Վիլի Դիքսոն – բաս կիթառ
* Ֆրեդ Բելոու – թմբուկ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

## Արտաքին հղումներ
* Երգի տեքստը

Կատեգորիա:1979 սինգլներ
Կատեգորիա:1988 սինգլներ
Կատեգորիա:Հետ դեպի ապագա
Կատեգորիա:Սինգլներ այբբենական կարգով
Անդրեյ Բոյկո

**Անդրեյ Բոյկո** (, ), ուկրաինացի ֆուտբոլիստ, պաշտպան։

## Կենսագրություն
Պրոֆեսիոնալ կարիերան սկսել է Բելի Ցերկովի «Ռոս» ակումբում։ Երկրորդ լիգայում նորամուտը նշել է 1998 թվականի հունիսի 23-ին՝ Խերսոնի «Կրիստալ» ակումբի դեմ խաղում (4:0)։ 2003 թվականից մինչև 2005 թվականը հանդես է եկել Մարիուպոլի «Իլիչևեց» ակումբում։ Բարձր լիգայում նորամուտը նշել է 2003 թվականի մարտի 9-ին՝ «Կրիվբաս» ակումբի դեմ խաղում (2:0)։ 2003 թվականին հրավիրվել էր Ուկրաինայի երիտասարդական հավաքին (մինչև 21 տարեկան), սակայն հավաքներում այդպես էլ չի խաղացել։ 2004 թվականի հուլիսի 15-ին նորամուտը նշել է ՈՒԵՖԱ-ի գավաթի որակավորման առաջին փուլում Երևանի              «Բանանց» ակումբի դեմ խաղի ժամանակ (2:0)։

2006 թվականից 2007 թվականը խաղացել է «Կրիվբաս», ալչևական «Ստալ» և «Զակառպատե» ակումբներում։ 2007 թվականի ամռանը տեղափոխվել է Սիմֆերապոլի «Տավրիա» ակումբ։ 2008 թվականի ամռանը խաղացողի մոտ հայտնաբերվել են առողջական ծանր խնդիրներ (միջողնային ճողվածք)։ Անդրեյին՝ վիրահատության համար Գերմանիա տեղափոխելուց հետո այդպես էլ չստացվեց վերադարձնել իր նախկին ֆիզիկական կարգավիճակին, և նա դադարեց ընդգրկվել հիմնական կազմի մեջ։ 2009 թվականի հունվարին լքել է «Տավրիա» ակումբը։ Ակումբի հետ փոխադարձ պայմանավորվածության համաձայն՝ ֆուտբոլիստին տրվել է ազատ գործակալի կարգավիճակ։

2009 թվականի հունարի 29-ին տեղափոխել է Պոլտավական «Վորսկլ» ակումբ։ «Վորսկլ»-ի կազմում նա դարձել է Ուկրաինայի Գավաթի դափնեկիր։ 2010 թվականին տեղափոխվել է Ուժգորոդական «Զակարպատե» ակումբ։

2011 թվականի ամռանը գնում էր Մոսկվայի «Տորպեդո» ակումբի հավաքներին։ Այնուհետև պայմանագիր է կնքել Զապորոժսկայի «Մետալլուրգ» ակումբի հետ։ 2013 թվականին հանդես է եկել Խարկովի «Հելիոս» ակումբում։ 2014 թվականի ձմռանը պայմանագիր է ստորագրել «Տրատ» ակումբի հետ, որը հանդես էր գալու Թաիլանդի առաջին Լիգայում։

## Ձեռքբերումներ
*Ուկրաինայի առաջին առաջնություն արծաթե մրցանակակիր (1)։ 2011/12
*Ուկրաինայի Գավաթի Դափնեկիր (1)։ 2008/09

## Վիճակագրություն

## Ծանոթագրություններ

## Արտաքին հղումներ
* 
* 
* 
 

Կատեգորիա:Մարիուպոլի ֆուտբոլիստներ
Կատեգորիա:Մետալուրգ Զապորոժիեի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Վորսկլայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բրիջփորթ (Կոնեկտիկուտ)

**Բրիջփորթ** (), քաղաք ԱՄՆ-ի Կոնեկտիկուտ նահանգում։ Ըստ 2010 թվականի տվյալների՝ բնակչությունը կազմում է 144․2 հազար մարդ։ Լոնգ Այլենդ կղզու նավահանգիստ է։ Կոնեկտիկուտ նահանգի ամենամեծ քաղաքն է, որը Մեծ Բրիջփորթ ագլոմերացիայի մաս է։ Քաղաքում զարգացած են ռազմական արդյունաբերությունը, մեքենաշինությունը, մետաղաձուլությունը, էլեկտրոնային սարքավորումների արտադրությունը։

## Աշխարհագրություն
Ըստ ԱՄՆ վիճակագրության բյուրոյի՝ քաղաքն ունի ընդհանուր առմամբ 50 կմ² տարածք, որից 41 կմ²-ը ցամաք է և 8,8 կմ²-ն՝ ջուր։ Ամբողջ քաղաքի տարածքի 17,53%-ը ծածկված է ջրով։

### Կլիմա
Բրիջփորթը գտնվում է խոնավ մերձարևադարձային և խոնավ մայրցամաքային կլիմայի միջակայքում (համաձայն Կյոպպենի կլիմաների դասակարգման)։ Ամռանը շատ տաք է և խոնավ, ձմռանը՝ ցուրտ և ձյունառատ։ Քաղաքում առավելագույն բացարձակ ջերմաստիճանը գրանցվել է 1957 թվականի հուլիսին (39,4&nbsp;°C), իսկ ռեկորդային ցածր ջերմաստիճանը գրանցվել է 1984 թվականի հունվարին (-21,7&nbsp;°C): Բրիջփորթում ամենաձյունառատ ձմեռը եղել է 1996 թվականին, երբ տեղացել էր 195 սանտիմետր ձյուն։

* Տարեկան միջին ջերմաստիճան՝ +11,3 C°
* Տարեկան միջին քամու ուժգնություն՝ 4,3 մ/վ
* Տարեկան միջին օդի խոնավություն՝ 68 %





## Բնակչություն
* 1950՝ 159 հազար մարդ
* 2006՝ 138 հազար մարդ

## Ծանոթագրություններ

Կատեգորիա:Կոնեկտիկուտի քաղաքներ
Կատեգորիա:Կոնեկտիկուտի բնակավայրեր
Կատեգորիա:1821 թվականին հիմնադրված բնակավայրեր
Ավաշ (ազգային պարկ)

**Ավաշ**, Եթովպիայի ազգային պարկ։

## Ընդհանուր տեղեկություններ
Ավաշ ազգային պարկը գտնվում է հարավային Աֆարի շրջանում, Եթովպիայի կենտրոնական մասում՝ Ադիս Աբեբայից 225 կմ արևելք գտնվող Լեդի և Ավաշ գետերի ավազանում։ Զբոսայգուց արևելք է գտնվում նաև մոտակա խոշոր քաղաքը՝ Ավաշը։ Այգու հարավային սահմանն անցնում է Ավաշ գետով և Բասակա լճով։ Ավաշ գետը արգելոցի տարածքում ջրվեժներ է ձևավորում։

Արգելոցի տարածքը գերազանցում է 756 կմ²-ին։ Այն ծածկված է ակացիաների պուրակներով և խոտածածկ սավանով, որն «Ադիս Աբեբա-Դոհե Դաուա» մայրուղին երկու մասի է բաժանում։ Հյուսիսում դա Իլալա-Սահայի հարթավայրն է, հարավում՝ Քիդու հովիտը։

Ավաշ ազգային պարկը հիմնադրվել է 1966 թվականին։ Այստեղ բնակվող կենդանիներից պետք է նշել հետևյալ այծքաղները՝ արևելաաֆրիկյան օրիքս, սոմալիական վիթ, դիկդիկներ, կուդու։ Այստեղ ապրում է մոտ 350 տեսակի թռչուններ։ Քիդու հովտում, որը գտնվում է բարձունքի վրա, կան տաք աղբյուրներ, որոնց շուրջ առաջացել են արմավենու օազիսներ։

Լի Ադոյտի (Lee Adoyta) գտնվելու վայրում հայտնաբերված LD 350-1 Homo ծնոտը հանդիասնում է *[[Homo]]* տեսակի քարացած հնագիտական գտածոն(2,8 մլն տարի), կամ աֆրիկյան ավստրալոպիտեկների և Homo habilis-ի և Homo rudolfensis-ի տեսակների մարդկանց միջև անցումային ձևը։

## Ծանոթագրություններ

## Գրականություն
* Philip Briggs. 2002. Ethiopia: The Bradt Travel Guide, 3rd edition (Chalfont St Peters: Bradt), pp.&nbsp;335f
* C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg

## Արտաքին հղումներ
* Сайт Национального парка Аваш (на английском языке)

Կատեգորիա:Եթովպիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:1969 հիմնադրված բնության հատուկ պահպանվող տարածքներ‎
Բերթ Բոլին

**Բերթ Ռիքարդ Յոհաննես Բոլին** (, ), շվեդ օդերևութաբան, Ստոկհոլմի օդերևութաբանական համալսարանի պրոֆեսոր (1961-1990), Կլիմայի փոփոխության փորձագետների միջկառավարական խմբի առաջին նախագահ (1988-1997)։

Շվեդիայի գիտությունների թագավորական ակադեմիայի և Նորվեգիայի գիտությունների ակադեմիայի անդամ, ինչպես նաև՝ Ռուսաստանի գիտությունների ակադեմիայի և ԱՄՆ գիտությունների ազգային ակադեմիայի (1997)։

## Կենսագրություն
Բերթ Բոլինը ծնվել է 1925 թվականի մայիսի 15-ին ծովափնյա Նյուչոպինգ քաղաքում՝ Սյոդերմանլենդի լենի կենտրոնում։ Ստանալով միջնակարգ կրթություն ընդունվել է Ստոկհոլմի համալսարան, որը էլ 1946 թվականին ավարտել է հաջողությամբ։

1949 թվականին ստացել է Ստոկհոլմի համալսարանի մագիստրոսի աստիճան, իսկ 1956 թվականին՝ օդերևութաբանի աստիճան։ Դոկտորական աշխատանքը գրելու ժամանակ աշխատել է Հեռանկարային հետազոտությունների ինստիտուտում Ջոն ֆոն Նոյմանի հետ միասին, և ում հետ օգտագործելով էլեկտրական թվային ինտեգրատոր և հաշվիչ ստեղծել են եղանակի կանխատեսման առաջին համակարգիչը։

Գիտնականը 1961 թվականից մինչև 1990 թվականը եղել է Ստոկհոլի համալսարանի օդերևութաբանական ամբիոնի պրոֆեսոր։

1988 թվականին Համաշխարհային օդերևութաբանական կազմակերպությունը ՄԱԿ-ի շրջակա միջավայրի ծրագրի հետ մեկտեղ ստեղծել են Կլիմայի փոփոխության փորձագետների միջկառավարական խումբ, որի նախագահ է ընտրվել Բերթ Բոլինը։

Մի որոշ ժամանակ Բոլինը եղել է գիտական Եվրոպական տիեզերական գործակալության ղեկավար։

Բոլինը նաև եղել է Շվեդիայի գիտությունների թագավորական ակադեմիայի, Նորվեգիայի գիտությունների ակադեմիայի, Ռուսաստանի գիտությունների ակադեմիայի անդամ։ 
Մի շարք գիտական մրցանակների ասպետ, ինչպես նաև առաջադրվել է Նոբելյան մրցանակի։ 1988 թվականին դարձել է Թայլեր մրցանակի դափնեկիր։

1992 թվականին ստորագրել է «Նախազգուշացում մարդկությանը» մանիֆեստը։

Բերթ Ռիքարդ Յոհաննես Բոլին մահացել է 2007 թվականի դեկտեմբերի 30-ին Ստոկհոլմի մոտ գտնվող Դանդերյուդ վայրում։

1979 թվականին նա ամուսնալուծվել է կնոջից (*Ulla Frykstrand*)։ Ամուսնությունից ունեցել են երեք երեխա։

### Մրցանակներ
*  (1981)
*  (1984)
* Թայլերի մրցանակ (1988) 
* Կյորբերի մրցանակ (1990) 
*  (1993)
* Երկնագույն մոլորակ մրցանակ (1995)

## Ծանոթագրություններ

## Արտաքին հղումներ
Բոլին Բերթը РАН-ի պաշտոնական էջում

Կատեգորիա:1925 ծնունդներ
Կատեգորիա:2007 մահեր
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Դեկտեմբերի 30 մահեր
Կատեգորիա:Մարտի 15 ծնունդներ
Կատեգորիա:Շվեդ գիտնականներ
Կատեգորիա:Շվեդ ֆիզիկոսներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Շվեդիայի ճարտարագիտական գիտությունների թագավորական ակադեմիայի անդամներ
Կատեգորիա:Ուփսալայի համալսարանի շրջանավարտներ
Կատեգորիա:Ռուսաստանի գիտությունների ակադեմիայի արտասահմանյան անդամներ
Կատեգորիա:Ստոկհոլմի համալսարանի շրջանավարտներ
Կադրեր (ֆիլմ)

«**Կադրեր**» (), ռեժիսոր Շոն Լևիի ամերիկյան կատակերգությունը (2013)։ Գլխավոր դերակատարներն են Վինս Վոնը և Օուեն Ուիլսոնը։ Ֆիլմի բնօրինակ անվանումն անգլերենից թարգմանաբար նշանակում է «Չվճարվող աշխատափորձ» ():

## Սյուժե
Լավագույն ընկերներ և փորձառու շրջիկ գործակատարներ Բիլլին և Նիքն աշխատանքից հեռացվում են այն պատճառով, որ ամբողջ աշխարհն այժմ համակարգչայնացված է։ Եվ դա իր հերթին անհարմար կացության մեջ է դնում գլխավոր հերոսներին և նրանք սկսում են աշխատանք որոնել, որը, հակառակ բոլոր սպասումներին, լինում է նոր սերնդի ամենահանրաճանաչ «Գուգլ» ընկերությունում։ Ավելի ուշ տղաներին հաջողվում է այնտեղ փորձաշրջան անցնել։ Եվ ահա աշխատանք ստանալու նպատակով` նրանք պետք է շրջանցեն շատ համակարգչային հանճարների, եթե ցանկանում են հասնել իրենց երազանքներին։

## Դերերում

## Քննադատություն
Ֆիլմը քննադատների կողմից ստացել է խառը կարծիքներ։ «Rotten Tomatoes» կայքում ֆիլմի վարկանիշը 35% է, ըստ 166 գրախոսությունների միջին բալը 10-ից 4.8: «Metacritic» կայքում ֆիլմը 100-ից վաստակել է 42 միավոր՝ ըստ քննադատների 36 գրախոսությունների, որը համապատասխանում է «խառը կամ միջին արձագանքներ» կարգավիճակին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2013 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան բադի մուվի կինոկատակերգություններ
Կատեգորիա:Ամերիկյան կինոկատակերգություններ
Կատեգորիա:Ատլանտայում նկարահանված ֆիլմեր
Կատեգորիա:Գուգլ
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Ռոման Կոլոդկին

**Ռոման Կոլոդկին** (, ), ռուս դիվանագետ։

## Կենսագրություն
Ռոման Կոլոդկինը ծնվել է 1960 թվականի հուլիսի 29-ին Լենինգրադում։ Նրա հայրը՝ Անատոլի Լազարևիչ Կոլոդկինը, եղել է փաստաբան, ծովային իրավունքի առաջատար մասնագետ։

1982 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը։ Իրավագիտական գիտությունների թեկնածու է։

* 1986-1990 թվականներին՝ ԽՍՀՄ ծովային նավատորմի նախարարության աշխատակից։
* 1990 թվականից մինչև 1991 թվականը եղել է ՌՖԽՍՀ գերագույն խորհրդի համակարգի աշխատակից։
* 1991 թվականից մինչև 1992 թվականը եղել է Ռուսաստանի Դաշնության արտաքին գործերի նախարարի առաջին տեղակալի օգնական։
* 1992 թվականից մինչև 1997 թվականը եղել է Ռուսաստանի Դաշնության արտաքին գործերի նախարարության իրավական դեպարտամենտի տնօրենի տեղակալ, բաժանմունքի վարիչ։
* 1997 թվականից մինչև 2001 թվականը եղել է Ժնևում ՄԱԿ-ի բաժանմունքում և այլ միջազգային կազմակերպությաններում Ռուսաստանի մշտական ներկայացուցիչ։
* 2001 թվականից մինչև 2009 թվականն զբաղեցրել է Ռուսաստանի Դաշնության արտաքին գործերի նախարարության իրավական դեպարտամենտի տնօրենի պաշտոնը, ինչպես նաև եղել է Ռուսաստանի Դաշնության արտաքին գործերի նախարարության կոլեգիայի անդամ։
* 2003-2011 և 2015 թվականը եղել է ՄԱԿ-ի միջազգային իրավունքի հանձնաժողովի անդամ։
* 2009 թվականի նոյեմբերի 5-ից մինչև 2015 թվականի սեպտեմբերը 15-ը եղել է Նիդեռլանդներում Ռուսաստանի Դաշնության արտակարգ և լիազոր դեսպան և Հաագայում քիմիական զենքի արգելման կազմակերպության մշտական ներկայացուցիչ համատեղության կարգով։
* 2015 թվականից մինչև 2017 թվականը եղել է Ռուսաստանի Դաշնության արտաքին գործերի նախարարության իրավական դեպարտամենտի տնօրեն, Ռուսաստանի Դաշնության արտաքին գործերի նախարարության կոլեգիայի անդամ։
* 2017 թվականին ընտրվել է ՄԱԿ-ի ծովային իրավունքի միջազգային տրիբունալի դատավոր։

## Անձնական կյանք
Ամուսնացած է, ունի երկու որդի։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1995 թվականի դեկտեմբերի 10)
* 1-ին դասի արտակարգ և լիազոր դեսպանորդ (2005 թվականի հուլիսի 20)
* Արտակարգ և լիազոր դեսպան (2010 թվականի հոկտեմբերի 21)

## Ծանոթագրություններ

## Արտաքին հղումներ
* Биография на сайте МИД

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Իրավաբանական գիտությունների դոկտորներ
Կատեգորիա:Խորհրդային դիվանագետներ
Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Կատեգորիա:Ռուս դիվանագետներ
Կատեգորիա:Ռուսաստանի իրավաբաններ
Դենիս Մալյուսկա

**Դենիս Մալյուսկա** (, ), ուկրաինացի իրավաբան և բիզնեսմեն։ BRDO/World Bank Group վարչության նախագահ։ Ուկրաինայի 9-րդ գումարման Ժողովրդական պատգամավոր «Ժողովրդի ծառա» կուսակցությունից։ 2019 թվականի օգոստոսի 29-ից Ուկրաինայի արդարադատության նախարար։

## Կենսագրություն
Սովորել է Կիևի Տարաս Շևչենկոյի անվան ազգային համալսարանի իրավաբանական ֆակուլտետում (2004) և Լոնդոնի համալսարանում (2016)։ Իրավունքի մագիստրոս։

Երկար ժամանակ աշխատել է որպես իրավաբան՝ մասնագիտանալով ձեռնարկատիրական գործունեության կարգավորման, վեճերի կարգավորման և սնանկության հարցերում։ 2004 թվականին հիմնադրել է «Բիզնես-իրավունք» փաստաբանական ընկերություն։ «Ռոդնիկ Պրեսս» ՍՊԸ-ի հիմնադիր և ղեկավար (հրատարակչական գործունեություն)։

2010 թվականին նշանակվել է Համաշխարհային բանկի խմբի մասնավոր հատվածի զարգացման գծով խորհրդատու։ Այդ պաշտոնում նա տեխնիկական աջակցություն է ցուցաբերել Ուկրաինայի և Կենտրոնական Ասիայի երկրների կառավարություններին։ Հետագայում ընտրվել է BDO/World Bank Group-ի վարչության նախագահի տեղակալ՝ անկախ ոչ կառավարական փորձագիտական-վերլուծական կենտրոն, որը ստեղծվել է տնտեսական զարգացման և առևտրի նախարարության և արևմտյան գործընկերների՝ Համաշխարհային բանկի և Կանադայի կառավարության նախաձեռնությամբ։

2019 թվականի նախագահական ընտրություններում «Ժողովրդի ծառա» կուսակցությունից ժողովրդական պատգամավորության թեկնածու, № 21-ը՝ ցուցակում։ Ընտրությունների ժամանակ՝ Համաշխարհային բանկի խմբի մասնավոր հատվածի զարգացման մասնագետ, անկուսակցական։

2019 թվականի օգոստոսի 29-ից Ուկրաինայի արդարադատության նախարարը Գոնչարուկի կառավարությունում։

## Ընտանիք
* Կին՝ Լյուդմիլա Սերգեևնա Ռաբչինսկայա
* Երեխաներ՝ Ելիզավետա, Ուլյանա, Սոլոմիա, Նեստոր

## Ծանոթագրություններ

## Արտաքին հղումներ
* 
* Ուկրաինայի Գերագույն ռադա 

Կատեգորիա:Ուկրաինացի գործարարներ
Կատեգորիա:Լոնդոնի համալսարանի շրջանավարտներ
Կատեգորիա:Կիևի համալսարանի շրջանավարտներ
Կատեգորիա:«Ժողովրդի ծառա» կուսակցության անդամներ
Կատեգորիա:Ուկրաինայի քաղաքական գործիչներ
Կատեգորիա:Ուկրաինայի նախարարներ
E^ST

**Մելիսա Բարթեր**, Հարավային Աֆրիկայում ծնված, ավտրալացի երգչուհի ով ներկայանում է որպես **E^ST** կամ **East**: Նա թողարկել է 4 մինի ալբոմ՝ «*Old Age*» (2014), «*The Alley*» (2015 թվականի սեպտեմբեր), «*Get Money!*» (2016 թվականի հուլիս), «*Life Ain't Always Roses*» (2018 թվականի հոկտեմբեր)։  *E^ST*-ը 2016 թվականի մարտից ապրիլը աջակցեց Twenty One Pilots-ին, իսկ 2018 թվականին Panic! at the Disco-ին շրջագայությունների ժամանակ։

## Կենսագրություն
Մելիսա Բասթերը ծնվել է 1997 կամ 1998 թվականին Հարավային Աֆրիկայում և մանուկ ժամանակ տեղափոխվել Ավստրալիայի կենտրոնական ափ։  *E^ST*-ը 2014 թվականին թողարկել է *Old Age* մինի ալբոմի առաջին 4 երգերը։ Դին Էլփիքը *Happy Mag*-ից բնութագրել է նրա առաջին մինի-ալբոմը այսպես.«Մի բան, որ ակնհայտ էր այս դեբյուտի մեջ, այն էր, որ նա արդեն հնչում էր որպես վստահ, հաստատված արտիստ։ Շատ մարդիկ կարող են լավ երգել, բայց ակնհայտ է, որ նա լուրջ կարողություններ ունի երգեր գրելու մեջ»։ Նրա երկրորդ՝ 4 երգից կազմված մինի-ալբոմը թողարկվել է 2015 թվականին։

*E^ST*-ը 2017 թվականին համագործակցել է Ջիմ Էլիոթի հետ «*Life Goes On*» երգում։ 2018 թվականի հուլիսի 27-ին հայտարարվեցլ է որ նա պայմանագիր է կնքել *Fueled by Ramen* ռոք լեյբլի հետ։ *E^ST*-ը  2016 թվականի մարտ,ապրիլ ամիսներին մասնակցել է Twenty One Pilots ամերիկյան ռոք խմբի Blurryface շրջագայության ավտրալական փուլին։ *E^ST*-ը 2018 թվականի հոկտեմբերին the Pray For The Wicked tour շրջագայության ժամանակ աջակցել է Panic! at the Disco-ին ։

## Սկավառակագրություն
### Մինի ալբոմներ

### Սինգլեր

## Նշումներ

## Ծանոթագրություններ

Կատեգորիա:Ապրող անձինք
Կատեգորիա:Ավստրալիացի երաժիշտներ
Կատեգորիա:Ավստրալիացի երգչուհիներ
Ալեքսա Բլիսս

**Ալեքսիս Կաուֆման** (, ), կանանց բոդիբիլդինգի ամերիկացի ներկայացուցիչ, ռեստլեր, ներկայումս աշխատում է WWE-ում՝ Ալեքսա Բլիսս անունով։ Ներկայումս իր կարիերայում առաջին անգամ WWE վարկածով կանանց թիմային չեմպիոն է (Նիկի Կրոսի հետ)։ Նաև SmackDown բրենդի կանանց նախկին կրկնակի չեմպիոն է, ինչպես նաև՝ Raw բրենդի եռակի չեմպիոն։

## Վաղ տարիներ
Կաուֆմանը ծնվել է Կոլումբուսում, Օհայո նահանգ։ Արդեն 5 տարեկանում նա սկսել է զբաղվել սոֆտբոլով, թեթև ատլետիկայով, քիքբոքսինգով և մարմնամարզությամբ։ Քոլեջում սովորելու տարիներին նա զբաղվել է չիրլիդինգով։ Բացի այդ, նա զբաղվել է նաև բոդիբիլդինգով և մասնակցել է Arnold Classic մրցույթին։

## Կարիերան ռեստլինգում
### NXT (2013—2016)
Կաուֆմանը 2013 թվականի մայիսին պայմանագիր է ստորագրել WWE-ի հետ և ուղարկվել NXT ընկերության նախապատրաստական բաժին։ Հուլիսի 24-ին տեղի է ունեցել նրա առաջնաելույթը NXT հեռուստատեսային շոուի ժամանակ։ Այստեղ նա շնորհավորել է NXT վարկածով առաջին կին չեմպիոնուհի Փեյջին։ Օգոստոսին նա Ալեքսա Բլիսս անունով արդեն գրանցված է եղել WWE.com կայքում՝ NXT մասնակիցների շարքում։

### SmackDown (2016—2017)
2016 թվականի հուլիսի 19-ին Բիլսն ընտրվել է SmackDown-ի գլխավոր մենեջերի կողմից։ Արդեն հուլիսի 26-ին իր առաջնաելույթն է ունեցել հավաքականի կազմում։ Նա ներկայացել է Բեկի Լինչի հետ, քանի դեռ ելույթը չէր ընդհատվել բրենդի նոր աղջիկների կողմից։ Օգոստոսի 9-ին տեղի է ունեցել նրա առաջնաելույթը։ Նա փոխարինել է Եվա Մարիին և հաղթել Լինչին։

## Ռեստլինգում
### Սիրելի հնարքներ
* **Ավարտուն հնարքներ**
** *Bliss-DDT*
** *Sparkle Splash* / *Twisted Bliss* (կլոր լուսնային սալտո)
* **Թագավորական հնարքներ**
** Chokehold STO վազող հակառակորդի դեմ
** Diving somersault evasion
** *Glitter Blizzard* (Leg trap sunset flip powerbomb)
** *Glitz Flip* / *Insult To Injury* (լուսնային սալտո՝ նստած երկու ծնկների վրա)
** Keylock
** Legsweep
** Մոդիֆիկացիոն neck wrench
** Over the shoulder arm drag
** Tilt-a-whirl headscissors takedown,
* **Մենեջերներ**
** Բլեյք և Մյորֆի
* **Եղել է մենեջեր և ռեստլեր**
** Բլեյք և Մյորֆի
* **Երաժշտական թեմաներ**
** «Bling Bling» Billy Sherwood & Marc Ferrari-ից (2014 թվականի մայիսի 8-ից մինչև 2014 թվականի սեպտեմբերի 25)
** «Blissful» CFO$-ից (2014 թվական սեպտեմբերի 25-ից մինչև 2015 թվականի մայիսի 13)
** «Opposite Ends of the World» CFO$-ից (2015 թվականի մայիսի 20 -ից մինչև 2016 թվականի մայիսի 18։ Օգտագործել է մենեջերի աշխատանքների ժամանակ:)
** **«Spiteful»** CFO$-ից (2015 թվականի նոյեմբերի 18-ից մինչև այժմ)
***Մականուն**
** **«The Goddess of WWE»**
** **«Little miss Bliss»**

### Տիտղոսներ և հաջողություններ
* ***Pro Wrestling Illustrated***
** 2017 թվականի լավագույն 50 կին-ռեստլերներից մեկը
* **[[WWE]]**
** Money in the Bank (Women's 2018)
** WWE Raw կանանց չեմպիոն (3 անգամ)
** WWE SmackDown կանանց չեմպիոն (2 անգամ)
* WWE վարկածով կանանց թիմային չեմպիոն (Նիկի Կրոսի հետ)՝ 1 անգամ, գործող

## Ծանոթագրություններ

## Արտաքին հղումներ
* 

Կատեգորիա:Ռեստլեր կանայք
Կատեգորիա:Ամերիկացի պրոֆեսիոնալ ըմբշուհիներ
Կատեգորիա:21-րդ դարի ամերիկացի կանայք
Ռատլամ

**Ռատլամ** (, ), քաղաք հնդկական Մադհյա Պրադեշ նահանգի արևմուտքում, Մալավա շրջանում։ Համանուն՝ Ռատլամ շրջանի վարչական կենտրոնը։

## Աշխարհագրություն և կլիմա
Ծովի մակարդակից գտնվում է 487 մետր բարձրության վրա, Բհոպալ քաղաքից մոտ 303 կմ արևմուտք։

Ռատլամայի կլիման արևադարձային է։ Ամառը սկսվում է մարտի կեսերից և կարող է հատկապես շոգ լինել ապրիլին և մայիսին, բնութագրվում է ծայրահեղ ցածր խոնավությամբ։ Մուսոնների սեզոնը սկսվում է հունիսի վերջերից, այդ ժամանակ միջին ջերմաստիճանը կազմում է մոտ 26°С։ Ձմեռը սկսվում է նոյեմբերի կեսերից, կլիման բավականին մեղմ է և չորային։ Ամռան ջերմաստիճանը կարող է հասնել 48-50&nbsp;°C, իսկ ձմռանը իջնել մինչև 2&nbsp;°C։ Տեղումների տարեկան միջին մակարդակը՝ 890-790 մմ։

## Բնակչություն
2011 թվականի մարդահամարի տվյալներով բնակչությունը կազմում է 264 810 մարդ, որից 139 766 տղամարդ և 134 126 կին։ Գրագիտության մակարդակը՝ 87,89 % (տղամարդկանց 93,15 %-ը և կանանց 82,44 %-ը)։ Մինչև 6 տարեկան երեխաները կազմում են՝ 10,7 %։

2001 թվականի մարդահամարի տվյալներով բնակչությունը կազմել է 221 267 մարդ։ Գրագիտության մակարդակը՝ 75 % (80 % տղամարդիկ և 69 % կանայք)։ Տղամարդիկ կազմել են 52 %, իսկ կանայք՝ 48 %։ Մինչև 6 տարեկան երեխաները՝ 13 %։

## Տրանսպորտ
Ռատլամը կարևոր երկաթուղային հանգույց է։ Քաղաքի կայարանը Հնդկաստանի ամենաշատ ծանրաբեռնված կայարաններից մեկն է։ Ինդաուր քաղաքին միացած է № 79 ազգային մայրուղով։ Ավտոբուսային կանոնավոր երթեր են իրականացվում է  Ուդայպուր, Բանսվարան, Նիմուչ, Ինդորի և Բհոպալ ուղղություններով։

## Տեսարժան վայրեր
Քաղաքից 18 կմ հարավ-արևմուտք գտնվում է Բիլպեքշվարայի տաճարը, որը կառուցվել է X-XI դարերում և նվիրված է Շիվա աստծուն։ Ռատլամի շրջանում կա ևս մոտ 10 տաճար։

## Ծանոթագրություններ

Կատեգորիա:Հնդկաստանի քաղաքներ